गुजरात में स्थिति बेहतर : एक्सपोर्ट एसोसिएशन के अध्यक्ष रहे कारोबारी राम निवास गुप्ता कहते हैं कि राजनीति करने वालों को दूर की सोचकर चलना चाहिए। अब वोटर भी पढ़ा-लिखा है, सोच कर ही वोट देगा। गुजरात में मेरे भांजे ने एक यूनिट लगाई। डिपार्टमेंट से प्रॉपर रिस्पांस मिला। फिर भी हरियाणा कल्चर का असर, सोचा कि चीफ सेक्रेटरी से मिल लें। बगैर किसी अप्रोच के मुलाकात हो गई और उन्होंने पूछा कि क्या कोई समस्या है। भांजे ने कहा नहीं अभी तो नहीं। चीफ सेक्रेटरी ने कहा कि समस्या आएगी भी नहीं। क्योंकि गुजरात में ऊपर बैठा अफसर नीचे वाले अफसर को यह नहीं बोलता कि इनका काम कर देना। वह तो पूछता है कि इन सज्जन को मेरे पास ऊपर क्यों आना पड़ा। यह अप्रोच का फर्क है।